EkBass/fiwiki-20250220-pages-articles huggingface dataset:
Adbusters

Adbusters Media Foundation (yleisemmin tunnetaan pelkillä nimillä Adbusters tai Media Foundation), on voittoa tavoittelematon konsumerismin vastainen järjestö. Järjestön perustivat Kalle Lasn ja Bill Ascmalz Vancouverissa vuonna 1989. Järjestö julkaisee Adbusters-lehteä, joka on tunnettu erityisesti suurten yhtiöiden mainoksia parodioivista vastamainoksista. Adbustersin ansiosta alkunsa ovat saaneet muun muassa Älä osta mitään -päivä sekä TV Turnoff Week. Adbustersin toiminta perustuu osittain situationistien ajatteluun, erityisesti heidän "detournement"-käsitteeseensä. Detournementissa alkuperäisten viestejen sisältöjä horjutetaan tekemällä niistä esimerkiksi naurettavia. Vastamainokset ovat tästä esimerkki: vastamainos näyttää nopeasti katsottuna ihan oikealta mainokselta, mutta tarkemmin tutkittuaan katsoja havaitseekin, että vastamainos parodioi jonkin tunnetun tuotemerkin mainosta. Vastamainosten avulla on tarkoitus saada kuluttaja esimerkiksi pohtimaan sitä, tuottaako tietty yhtiö sittenkään niin luontoystävällisiä tuotteita kuin yhtiön viralliset mainokset antavat ymmärtää. Adbusters on saanut lukuisia sisarjärjestöjä ympäri maailmaa. Esimerkiksi Ranskassa toimii Résistance à l'Aggression Publicitaire ja Japanissa Culture Jammers. Suomessa Adbusters toimii Voima-lehden alaisuudessa. ==Katso myös== * No Logo * Greenpeace ==Aiheesta muualla== *Virallinen sivusto Akateemisia sivuja ja uutissivuja: *Adbustersin perustajan Kalle Lasnin haastattelu *Culture Jammers find magic button for peace and quiet Sun Herald (April 13, 2005) Daniel Dasey. * Activism for the Mind: Reclaiming Our Cerebral Commons, Kalle Lasn with Natasha Mitchell, ABC Radio National, All in the Mind 12 March 2005. Luokka:Mainonta Luokka:Kanadalaiset aikakauslehdet Luokka:Kanadalaiset järjestöt
Under Cold Blue Stars

Under Cold Blue Stars on folklaulaja Josh Rousen kolmas studioalbumi. Sen julkaisi Slow River Records vuonna 2002. == Kappaleet == #Twilight #Nothing Gives Me Pleasure #Miracle #Christmas with Jesus #Under Cold Blue Stars #Ugly Stories #Feeling No Pain #Ears to the Ground #Summer Kitchen Ballad #Women and Men #The Whole Night Through == Arviot == * Soundi: http://www.soundi.fi/levyarviot/josh-rouse-under-cold-blue-stars == Aiheesta muualla == * Under Cold Blue Stars discogs.com -sivustolla == Lähteet == Luokka:Vuoden 2002 albumit Luokka:Josh Rousen albumit
Home (Josh Rousen albumi)

Home on folklaulaja Josh Rousen toinen studioalbumi. Sen julkaisi Slow River Records vuonna 2000. == Kappaleet == # # # # # # # # # # == Arviot == * Allmusic: http://www.allmusic.com/album/r469262 == Aiheesta muualla == * Home discogs.com -sivustolla == Lähteet == Luokka:Vuoden 2000 albumit Luokka:Josh Rousen albumit
Juha Järvenpää

Juha Järvenpää voi tarkoittaa ainakin seuraavia henkilöitä: *Juha Järvenpää (s. 1965), suomalainen jääkiekkoilija, pelipaikaltaan hyökkääjä *Juha Järvenpää (s. 1989), suomalainen jääkiekkoilija, pelipaikaltaan maalivahti *Juha Järvenpää (s. 1986), suomalainen lentopalloilija.
Dennis O’Keefe

Edward Vance Flanagan eli Dennis O’Keefe (29. maaliskuuta 1908 – 31. elokuuta 1968 Fort Madison, Iowa) oli yhdysvaltalainen näyttelijä. Hän käytti taiteilijanimeä Bud Flanagan ennen siirtymistään Metro-Goldwyn-Mayerille vuonna 1937. O’Keefe esiintyi muiden muassa elokuvissa Arizonan kauhu (1938), Kuoleman leikki (1939), Leopardimies (1943), Tyynenmeren sankarit (1944), Häväisty nainen (1947), Tahitin rummut (1954), Kaikki miehet kannelle (1961) ja The Naked Flame (1964). O’Keefe oli myös televisionäyttelijä, joka pyöritti esimerkiksi The Dennis O’Keefe Show’ta vuosina 1959–1960. Hän kuoli 60-vuotiaana keuhkosyöpään. == Aiheesta muualla == * Luokka:Yhdysvaltalaiset näyttelijät Luokka:Vuonna 1908 syntyneet Luokka:Vuonna 1968 kuolleet
Dressed Up Like Nebraska

Dressed Up Like Nebraska on folklaulaja Josh Rousen ensimmäinen studioalbumi, joka ilmestyi Slow River Recordsin kustantamana vuonna 1998. == Kappaleet == # # # # # # # # # # === Bonuskappaleet === # * # == Kokoonpano == * Josh Rouse – laulu, akustinen kitara, sähkökitara, pasuuna * David Henry – bassokitara, sello * David Gehrke – rummut, tamburiini * Steve Allen – sähköpiano * George Nicholson – urut * Graham Spice – trumpetti * Ned Henry – viulu \+ * David Henry – tuottaja, äänittäjä == Aiheesta muualla == * Dressed Up Like Nebraska discogs.com -sivustolla Luokka:Vuoden 1998 esikoisalbumit Luokka:Josh Rousen albumit
Detroit Rock City (kappale)

”Detroit Rock City” on hard rock -yhtye Kissin kappale ja single vuodelta 1976, joka julkaistiin Destroyer -albumilla. Kappaleen sävelsivät Paul Stanley ja levyn tuottaja Bob Ezrin. Kappale kertoo Kiss-fanista, joka kuolee auto- onnettomuudessa matkalla Kissin konserttiin kuunnellessaan kyseistä kappaletta. Alkuperäisen singlen b-puolella oli Peter Crissin tulkitsema ”Beth”, joka sai niin paljon radiosoittoa, että se päätettiin vaihtaa a-puolelle, ja ajan mittaan ”Bethistä” tuli yksi Kissin tunnetuimmista kappaleista. Kappale valittiin kuudenneksi musiikkikanava VH1:n 40 parhaan metallikappaleen listalla.40 greatest metal songs Muun muassa yhtyeet The Mighty Mighty Bosstones, Alien Fashion Show, HammerFall, Metallica ja Sweet Siren ovat tehneet kappaleesta coverin. Kappale sijoittui Yhdysvaltain Billboard Hot 100 -listalla seitsemännelle sijalle. Nykyään "Detroit Rock City" on rock-klassikko. ==Kappaleet singlellä== A-puoli # B-puoli # * ==Lähteet== Luokka:Kissin kappaleet Luokka:Vuoden 1976 kappaleet
Veda Ann Borg

Veda Ann Borg (11. tammikuuta 1915 – 16. elokuuta 1973) oli yhdysvaltalainen näyttelijä. Hän syntyi Bostonissa, Massachusettsissa; hänen isänsä oli ruotsalainen. Borg teki elokuvadebyyttinsä vuonna 1936. Hän ennätti uransa aikana esiintyä lukuisissa elokuvissa, mutta tuli tunnetuksi myös televisiosta. Borg oli vuosia naimisissa Andrew V. McLaglenin kanssa, kunnes erosi. Hän kuoli syöpään Hollywoodissa 58-vuotiaana. == Aiheesta muualla == * Luokka:Yhdysvaltalaiset näyttelijät Luokka:Vuonna 1915 syntyneet Luokka:Vuonna 1973 kuolleet
Einar Már Guðmundsson

Einar Már Guðmundsson (s. 1954 Reykjavík, Islanti) on islantilainen kirjailija. Hänen 1980 ja 1981 ilmestyneet ensimmäiset teoksensa olivat runokokoelmia, joissa hän käytti vapaata assosiaatiota, ja runoissa oli arkikieltä ja slangia. Hän on sittemmin kirjoittanut myös romaaneja, joista esikoisromaani on Pyöreän portaikon ritarit (Riddarar hringstigans, 1982). Einar Márin ensimmäinen kirja oli runokirja. Hänen vuonna 1993 ilmestynyt romaaninsa Kaikkeuden enkelit (Englar alheimsins, suomeksi 1995) sai vuonna 1995 Pohjoismaiden neuvoston kirjallisuuspalkinnon. Palkintosumma, 350 000 Tanskan kruunua, vastasi noin 273 000:ta markkaa. ==Suomennetut teokset== * Kaikkeuden enkelit (Englar alheimsins), suom. Tuula Tuuva, Helsinki: Like 1995. ISBN 951-578-245-7 Pohjoismaiden neuvoston kirjallisuuspalkinto, 1995 * Pyöreän portaikon ritarit (Riddarar hringstigans), suom. Tuula Tuuva, Helsinki: Like 1996 ISBN 951-578-414-X * Jalanjäljet taivaalla (Fótspór á himnum), suom. Tuula Tuuva, Helsinki: Like 1999 ISBN 951-578-660-6 * Maanpäällisiä unelmia (Draumar á jörðu), suom. Tuula Tuuva, Helsinki: Like 2004 ISBN 952-471-165-6 * Beatles-manifesti (Bítlaávarpið), suom. Tuula Tuuva, Helsinki: Like 2005 ISBN 952-471-586-4 ===Suomennettuja runoja=== * Kaltio 1997; nro 4, runot suomentanut Tuomas Järvelä ** Emme sovi tarpeeksi hyvin yhteen ** Ihmissuhteet ** Jos olisin ** Konferenssi ** Poem for arthur rimbaud, ** Venäjän vallankumous * Me emme oikein sovi yhteen, suom. Senta Teräsalmi, teoksessa 80-90: pohjoismainen antologia, Laatusana 1990 ISBN 951-9062-24-6 ==Lähteet== ==Aiheesta muualla== Luokka:Islantilaiset kirjailijat Luokka:Vuonna 1954 syntyneet Luokka:Pohjoismaiden neuvoston kirjallisuuspalkinnon saajat Luokka:Elävät henkilöt
Andrew V. McLaglen

Andrew Victor McLaglen (28. heinäkuuta 1920 Wandsworth, Lontoo, Britannia – 30. elokuuta 2014 Friday Harbor, San Juanin piirikunta, Washington, Yhdysvallat) oli brittiläissyntyinen elokuva-, televisio- ja teatteriohjaaja. Hän sai vuonna 1991 työstään lännenelokuvien parissa myönnettävän Golden Boot -palkinnon. McLaglen ohjasi muun muassa lukuisia Gunsmoke-sarjan jaksoja. Elokuvatuotantoon kuuluu ennen kaikkea lännenelokuvia, kuten Pertti Avolan mahtipontiseksi ja taantumukselliseksi luonnehtima Chisum (1970). McLaglen on ohjannut myös sotaelokuvia, kuten Villihanhet (The Wild Geese, 1978) ja Merten sudet (The Sea Wolves, 1980). == Yksityiselämä == Lontoossa syntynyt Andrew McLaglen oli näyttelijä Victor McLaglenin poika. Isän siirryttyä näyttelijäksi Yhdysvaltoihin perhe seurasi parin vuoden kuluttua perässä. Hän oli kookas, yli kaksimetrinen. Hän oli naimisissa neljä kertaa, vuosia näyttelijäkollegansa Veda Ann Borgin kanssa, kunnes erosi. == Lähteet == == Aiheesta muualla == * Luokka:Brittiläiset elokuvaohjaajat Luokka:Televisio- ohjaajat Luokka:Teatteriohjaajat Luokka:Vuonna 1920 syntyneet Luokka:Vuonna 2014 kuolleet
Ruth Etting

Ruth Etting () oli yhdysvaltalainen laulaja ja näyttelijä. Hänen tunnetuimpia sävelmiään oli esimerkiksi ”Ten Cents a Dance” (1930), tai ”Love Me or Leave Me”, jota Charles Vidor myös käytti vuonna 1955 laulajasta tekemänsä elokuvan nimenä. Elokuvassa Ettingiä esitti Doris Day. Etting syntyi Nebraskassa. Hän esiintyi uransa aikana useissa lyhytelokuvissa, mutta myös eräissä täyspitkissä teoksissa, kuten Skaandalissa Roomassa vuonna 1933 (Roman Scandals). Etting joutui vuonna 1938 kohun keskelle, kun hänen entinen aviomiehensä Moe Snyder ampui hänen uutta kumppaniaan, pianisti Myrl Aldermania. Alderman toipui, nai Ettingin ja eli vielä vuoteen 1966 . Snyder sai tuomion, mutta vapautui istuttuaan vuoden. Etting kuoli 81-vuotiaana Colorado Springsissä, Coloradossa. Hänellä on tähti Hollywood Walk of Famella. == Aiheesta muualla == * Luokka:Yhdysvaltalaiset laulajat Luokka:Yhdysvaltalaiset näyttelijät Luokka:Hollywood Walk of Fame Luokka:Vuonna 1896 syntyneet Luokka:Vuonna 1978 kuolleet
Eddie Cantor

Eddie Cantor (31. tammikuuta 1892 – 10. lokakuuta 1964) oli yhdysvaltalainen näyttelijä, koomikko ja muusikkoCagney–Clayton. Who is Who in Musicals. Viitattu 5.4.2017.. Hän voitti Oscar-kunniapalkinnon ja sai tähden Hollywood Walk of Famella. Cantor syntyi New Yorkissa venäjänjuutalaisten vanhempien poikana. Hänen alkuperäinen nimensä oli Israel Iskowitz. Monipuolisen uran luonut Cantor toimi Screen Actors Guildin puheenjohtajana vuosina 1933–1935. Hän sai puolisonsa Idan kanssa viisi lasta. Kuoltuaan sydänkohtaukseen Kalifornian Beverly Hillsissä hän tuli haudatuksi Hillside Memorial Park Cemeteryyn. ==Lähteet== == Aiheesta muualla == * Luokka:Yhdysvaltalaiset näyttelijät Luokka:Hollywood Walk of Fame Luokka:Radio Hall of Fame Luokka:Yhdysvaltalaiset laulajat Luokka:Amerikanvenäläiset Luokka:Vuonna 1892 syntyneet Luokka:Vuonna 1964 kuolleet Luokka:SAG-palkinnon saajat
R2 (reaktori)

R2 oli ruotsalainen tutkimusreaktori. Se sijaitsi Studsvikin tutkimuskeskuksessa noin 30 kilometriä Nyköpingistä itään. Reaktorin tilasi AB Atomenergi ja sen toimitti Allis-Chalmers. Yhtiö on paremmin tunnettu valmistamistaan traktoreista. Reaktori tuli kriittiseksi 4. toukokuuta 1960 kello 3.54 jonka jälkeen se oli käytössä sulkemiseensa 16. kesäkuuta 2005 kello 8.00 saakka. Reaktorin alkuperäinen lämpöteho oli 30 MW, mutta sitä nostettiin 50 MW:iin vuonna 1969. Reaktoria käytettiin isotooppien tuottamiseen ja tieteelliseen tutkimukseen. Maailmassa on kolme muuta vastaavanlaista reaktoria Yhdysvalloissa, Etelä-Afrikassa ja Alankomaissa. Luokka:Ruotsin ydinvoimalat
John Qualen

John Qualen, oik. Johan Mandt Kvalen (8. joulukuuta 1899 – 12. syyskuuta 1987) oli kanadalais-yhdysvaltalainen näyttelijä. Hän syntyi Kanadan Vancouverissa norjalaisille vanhemmille mutta vietti lapsuutensa Yhdysvalloissa Illinoisissa, jossa hän myös opiskeli Northwestern Universityssa. Qualen esiintyi vuosikymmenten aikana lukuisissa elokuvissa, joiden joukossa ovat Ski Patrol, Casablanca (1942), He ratsastivat yhdessä (1961) ja Mies joka ampui Liberty Valancen (1962). Kaliforniassa 87-vuotiaana kuollut Qualen on haudattu Forest Lawn Memorial Parkiin Glendaleen. == Aiheesta muualla == * Luokka:Kanadalaiset elokuvanäyttelijät Luokka:Yhdysvaltalaiset elokuvanäyttelijät Luokka:Vuonna 1899 syntyneet Luokka:Vuonna 1987 kuolleet
Luistonesto

Luistonesto on moottoriajoneuvoissa käytetty renkaiden pitoa parantava järjestelmä. Sen tarkoitus on estää vetäviä pyöriä sutimasta ja parantaa pitoa. Yleisimmin luistonestoa on käytetty kilpa-autoissa; Formula 1 -sarjassa se on ollut käytössä kahteen otteeseen. Viimeksi se poistui käytöstä vuoden 2008 alusta. Nykyään se on tavallisissa autoissa hyvin yleinen varuste. Luistonesto voi toimia autoissa ainakin kahdella eri periaatteella. Luistonestojärjestelmä voi parantaa sutivien pyörien pitoa rajoittamalla moottorin tehoa, jolloin pyörä pyörii hitaammin ja pitää paremmin. Toinen yleinen toimintaperiaate luistonestolle on avoimella tasauspyörästöllä varustetussa autossa, jolloin luistonestojärjestelmä voi jäljitellä tasauspyörästön lukon toimintaa jarruttamalla liian nopeasti pyöriviä pyöriä. Esimerkiksi jos toisen puolen pyörä on jäällä ja toinen asfaltilla, jäällä oleva pyörä sutii avoimen tasauspyörästön vuoksi ja voima ei välity tiehen. Tällöin luistonestojärjestelmä voi jarruttaa jäällä tyhjää pyörivää pyörää, jonka seurauksena pitävällä pinnalla oleva pyörä alkaa pyöriä ja viedä autoa eteenpäin. == Katso myös == *Ajonvakautusjärjestelmä *Lukkiutumattomat jarrut ==Lähteet== * Resiina 5/87 Luokka:Autotekniikka Luokka:Rautatietekniikka
Krimpen aan den IJssel

Krimpen aan den IJssel on kunta Alankomaissa Etelä-Hollannin provinssissa. Asukkaita kaupungissa on 28 928 (31.12.2008) ja väestötiheys on 3 704 as./km². Kunnan pinta-ala on 8,93 neliökilometriä, josta vettä on 1,12 km². Kunta sijaitsee Hollandse IJssel -joen etelärannalla. Ensimmäiset dokumentoidut maininnat Krimpenistä ovat vuodelta 1277. Vuonna 1820 paikkakunnalle perustettiin Van der Giessen de Noordin telakka. Läheinen Rotterdam on nykyisin Krimpen aan den IJsselissä asuvien työssäkäyntikaupunki. Krimpen aan den IJsselin naapurikunnat ovat Capelle aan den IJssel pohjoisessa, Ouderkerk idässä, Nederlek etelässä ja Rotterdam lännessä. Krimpen aan den IJsselin ystävyyskaupunki on Kiskőrös Unkarissa. == Tunnettuja asukkaita == *Rik Grashoff (s. 1961), poliitikko *Gerard van Walsum (1900–1980), poliitikko == Lähteet == == Aiheesta muualla == * Virallinen kotisivu * Krimpen aan den IJsselin kartta Luokka:Etelä-Hollannin kunnat
Carlo Rainaldi

Carlo Rainaldi (4. toukokuuta 1611 – 8. helmikuuta 1691) oli italialainen barokin ajan arkkitehti. Hän vaikutti Roomassa, jossa hänen työnsä jälkeä yhä on nähtävillä. Rainaldi oli arkkitehti Girolamo Rainaldin poika. == Aiheesta muualla == Luokka:Italialaiset arkkitehdit Luokka:Vuonna 1611 syntyneet Luokka:Vuonna 1691 kuolleet
Memnon (mytologia)

Memnon () oli kreikkalaisessa mytologiassa etiopialainen kuningas ja Tithonoksen ja Eoksen poika. Priamoksen veljenpoikana hän saapui Troijan avuksi suuren armeijan kanssa Troijan sodan kymmenentenä vuonna pian Hektorin kuoleman jälkeen.Diktys Kreetalainen: Troijan sodan kronikka 4.4–8 (engl. käännös) Memnon surmasi useita kreikkalaisia, mutta hänen kukistettuaan Antilokhoksen, Nestorin pojan, tästä suuttunut Akhilleus tappoi hänet keihäällään.Apollodoros: Bibliotheke ('Kirjasto') Epitomi.5.3 (engl. käännös)Hyginus: Fabulae cxii (engl. käännös) Zeus kuitenkin heltyi Eoksen kyyneliin ja teki Memnonista kuolemattoman.Hesiodos: Homeeriset hymnit Aithiopis frag. 1 engl. käännös Quintus Smyrnaeus: Troijan tuho ii (engl. käännös) Ovidiuksen mukaan Memnonin hautajaisroviosta nousi lintuja, jotka nimettiin hänen mukaansa.Ovidius: Muodonmuutoksia xiii.576–622 (engl. käännös) Myöhemmin kreikkalaiset olettivat eräiden Egyptissä Luxorin läheisyydessä sijaitsevien korkeiden kivisten veistosten esittävän Memnonia. Tämän vuoksi niistä käytetään edelleen nimitystä Memnonin kolossit, vaikka nykyisin niiden tiedetään esittävän faarao Amenhotep III:ta. == Lähteet == Luokka:Kreikkalaisen mytologian sankarit
Savitiili

Savitiilet ovat rakennusmateriaali, jota valmistetaan hiekasta, savesta, vedestä ja jostakin kuituisesta aineesta, kuten tikuista, oljista tai lannasta. Aineksista muotoillaan muotin avulla tiili, jonka annetaan kuivua auringossa. Egyptissä käytettiin tällaisia tiiliä jo 3000 eaa. Myöhemmin keksittiin tiilien kovettaminen polttamalla.Yleistä tiilestä Museovirasto. Savitiiliset rakennukset ovat erittäin kestäviä: vanhimmat säilyneet rakennukset ovat savitiilisiä. Savea täytyy olla tiilien valmistuspaikan lähistöllä. Tiilitehtaat perustettiin savenottopaikkojen viereen. Tiili voi olla väriltään punainen poltettu savitiili tai harmaa auringossa kuivatettu savitiili. Tiilitehtaita on sijainnut monessa kylässä ja kaupungissa toisen maailmansodan jälkeen rakentamisen kiihtyessä. Nykyisin tiiliä käytetään lähinnä korjausrakentamisessa tai uudiskohteissa haluttaessa nimenomaan tiiltä muiden vaihtoehtojen sijaan. ==Katso myös== *Savirakentaminen == Lähteet == Luokka:Rakennusmateriaalit Luokka:Muuraus Luokka:Muinaiset keksinnöt
Barnard Hughes

thumb|Barnard Hughes Bernard Aloysius Kiernan "Barnard" Hughes (16. heinäkuuta 1915 – 11. heinäkuuta 2006) oli yhdysvaltalainen näyttelijä. Hughes loi monipuolisen uran, jonka aikana hän saavutti huomattavaa menestystä niin elokuvissa kuin teatterissakin. Hän esiintyi myös useissa televisiosarjoissa. Hän voitti Tony-, Emmy- ja Drama Desk -palkinnot. Hughes syntyi ja kuoli New Yorkin osavaltiossa. Hän oli naimisissa näyttelijä Helen Stenborgin kanssa vuodesta 1950 kuolemaansa 90-vuotiaana. == Aiheesta muualla == * Luokka:Yhdysvaltalaiset näyttelijät Luokka:Vuonna 1915 syntyneet Luokka:Vuonna 2006 kuolleet Luokka:Tony-palkinnon saajat
Helen Stenborg

Helen Stenborg (24. tammikuuta 1925 Minneapolis, Minnesota – 22. maaliskuuta 2011) oli yhdysvaltalainen näyttelijä. Stenborg tunnetaan lähinnä teatterinäytöksistä, joissa hän esiintyi myös yhdessä puolisonsa, Barnard Hughesin kanssa. Television puolella hänellä oli 1970-luvun lopussa Helga Lindemanin rooli sarjassa Another World. Stenborg oli naimisissa Hughesin kanssa vuodesta 1950 tämän kuolemaan 11. heinäkuuta 2006. Hän sai vuonna 2000 Tony-ehdokkuuden. == Aiheesta muualla == * Luokka:Yhdysvaltalaiset näyttelijät Luokka:Vuonna 1925 syntyneet Luokka:Vuonna 2011 kuolleet
Adolf Seilacher

Adolf Seilacher (24. helmikuuta 1925 – 26. huhtikuuta 2014 Tübingen) oli saksalainen paleontologi, joka voitti vuonna 1992 Crafoord-palkinnon. Hän työskenteli muiden muassa Tübingenin ja Yalen yliopistoissa sekä teki satoja julkaisuja. Seilacher tunnetaan varsinkin hänen tekemästään fossiilijälkiä koskevasta tutkimustyöstä. Hän tutki myös fossiilien muodostumisprosesseja sekä Ediacaran eliöstöä. ==Lähteet== Luokka:Saksalaiset paleontologit Luokka:Vuonna 1925 syntyneet Luokka:Vuonna 2014 kuolleet
Murzilka

Murzilka on venäläinen lastenlehti, joka alettiin julkaista Neuvostoliitossa vuonna 1924. Lehti ilmestyy 12 kertaa vuodessa ja sen vuositilaus Suomeen maksaa 60 euroa.Ruslania Lehdessä esiintyy joukko piirroshahmoja, mutta se ei ole varsinainen sarjakuvalehti.Humorous Pictures for Children - 2 (Russia) Sen sijaan siinä on runoja, proosatarinaa ja asiatekstejä. == Lien externe == * Archive 1924-1991 == Lähteet == Luokka:Lastenlehdet
Shehu Shagari

Shehu Usman Aliyu Shagari (25. helmikuuta 1925 – 28. joulukuuta 2018https://punchng.com/breaking-ex-president-shehu-shagari-is-dead/) oli nigerialainen poliitikko, joka toimi maansa presidenttinä vuosina 1979–1983. Häntä edelsi Olusegun Obasanjo ja seurasi Muhammadu Buhari. Shagari oli muslimi. Hän työskenteli ennen poliittista uraansa opettajana. Yhtenä harvoista pohjoisnigerialaisista hän oli kiinnostunut liittovaltion politiikasta ja pyrki ja pääsi liittovaltion parlamenttiin vuonna 1954. Nigerian itsenäistyttyä hän työskenteli valtionhallinnon kaikilla osa- alueilla. Kun sotilaat kaappasivat vallan vuonna 1966, Shagari luopui hallinnollisista viroista. Sotilasvallan päättyessä 1979 järjestettiin vaalit, jotka Shagari voitti pienellä erolla kilpailijaansa Obafemi Awolowoon. Hänet syrjäytettiin sotilasvallankaappauksella ja pidätettiin syytettynä korruptiosta. Hänet vapautettiin syytteistä vuonna 1986, mutta osallistuminen Nigerian politiikkaan kiellettiin häneltä hänen loppuiäkseen. == Lähteet == Luokka:Nigerian presidentit Luokka:Vuonna 1925 syntyneet Luokka:Vuonna 2018 kuolleet
Kalle Tanner

thumb|Kalle Tanner vangittuna. Kuva Suomen Kuvalehdestä 34/1918.Kalle Henrik Tanner (28. toukokuuta 1874 – ?. toukokuuta 1918) oli akaalainen suutari, Suomen sisällissodan punakaartilaispäällikkö ja Toijalan vallankumousoikeuden puheenjohtaja keväällä 1918 punaisten valtakaudella. Marko Tikan mukaan Tanner teloitutti kymmeniä Kylmäkoskelta, Kalvolasta, Iittalasta ja muista Toijalan lähikunnista Toijalaan tuotuja valkoisia. Hän oli sodan aikana kerran vangittuna Helsingissä. Sodan lopussa hän jäi Helsingissä kiinni ja sai kohtalaisen lievän tuomion. Toijalan puhdistajaksi määrätty suojeluskuntapomo Hugo W. Lövgren sai käsiinsä Tannerin Toijalaan vaimolleen lähettämän kirjeen, jonka avulla sai tämän jäljitettyä. Tanner tuotiin Toijalaan, jossa häntä hakattiin kuulusteluissa, ja tämän jälkeen hänet teloitettiin pian. == Katso myös == * Otto Lax * Juho Vuori * Toijalan teloitukset 1918 * Valdemar Niemenström * H. F. Forsell == Lähteet == Luokka:Suomen sisällissodan punaiset Luokka:Suomen sisällissodan terroriin osalliset henkilöt Luokka:Sotarikoksista syytetyt Luokka:Vuonna 1874 syntyneet Luokka:Vuonna 1918 kuolleet
Otto Lax

Otto Matias Kallenpoika Lax (18. tammikuuta 1896 - 28. huhtikuuta 1918) oli kylmäkoskelainen työmies, Kylmäkosken punakaartin "rykmentinpäällikkö" tai varapäällikkö ja yksi Juho Vuoren lentävän punakaartilaisosaston jäsenistä. Historiantutkija Marko Tikan mukaan hän oli osallisena kymmenissä surmatöissä, joita Toijalassa tehtiin keväällä 1918. Sodan lopussa Lax pakeni, ja joko kaatui taistelussa tai joutui Tuusulan punakaartilaisten ampumaksi Hauholla. == Katso myös == * Kalle Tanner * Toijalan teloitukset 1918 * Valdemar Niemenström * H. F. Forsell == Lähteet == Luokka:Suomen sisällissodan punaiset Luokka:Suomen sisällissodan terroriin osalliset henkilöt Luokka:Vuonna 1896 syntyneet Luokka:Vuonna 1918 kuolleet
Valdemar Niemenström

Josef Valdemar Niemenström (s. Hausjärvi 19. joulukuuta 1896 - k. huhtikuu 1918) oli alkuaan hyvinkääläinen työmies ja Venäjän armeijassa palvellut sotilas, joka oli pahoin haavoittunut ensimmäisessä maailmansodassa. Hän liittyi kansalaissodan alussa punakaartiin, ja kuului ensin Hyvinkään kaartiin ja vaikutti sittemmin Toijalan terrorikeskuksessa, jossa kuului vallankumousoikeuteen ja johti valkoisten kuulusteluja. Hän syyllistyi Marko Tikan tutkimuksen mukaan n. 100 valkoisten teloituttamiseen Toijalassa. Hän pakeni sodan lopussa Toijalasta Hämeenlinnaan, jossa hän osallistui punaisten hallussa olleen Suomen pankin haarakonttorin ryöstöön ja pakeni Tuuloksen suuntaan, jossa punaiset tavoittivat ryöstöporukan Syrjäntaassa ja ampuivat koko joukon. == Katso myös == * Kalle Tanner * Juho Vuori * Toijalan teloitukset 1918 * Otto Lax * H. F. Forsell == Lähteet == Luokka:Suomen sisällissodan punaiset Luokka:Suomen sisällissodan terroriin osalliset henkilöt Luokka:Sotarikoksista syytetyt Luokka:Syntymävuosi puuttuu Luokka:Vuonna 1918 kuolleet
Maskun vaakuna

Maskun vaakuna on Maskun kunnan tunnus, joka on alun perin hyväksytty Askaisten kunnan vaakunaksi. Se on saanut aiheensa marsalkka Mannerheimista, jonka syntymäkoti, Louhisaaren kartano, sijaitsee kuntaan liitetyn Askaisten kunnan alueella. Apilat puolestaan viittaavat maatalouteen. Vaakunan on suunnitellut Gustaf von Numers, ja Askaisten kunnanvaltuusto hyväksyi sen 19. joulukuuta 1966. Sisäasiainministeriö vahvisti vaakunan käyttöön 27. huhtikuuta 1967. Vaakunan selitys on ”punaisessa kentässä ristikkäin kaksi hopeista marsalkansauvaa, joiden päätehelat kultaa; sauvojen saatteena neljä kulta-apilaa”. Alkuperäinen Maskulle vahvistettu vaakuna oli Ahti Hammarin suunnittelema. Maskun kunnanvaltuusto hyväksyi sen kokouksessaan 19. syyskuuta 1964, ja sisäasiainministeriö vahvisti sen käyttöön 23. joulukuuta samana vuonna. Tämän vaakunan selitys kuului ”punaisessa kentässä viisi kultaista haavanlehteä, asetettuina 1 + 3 + 1.” Sen aihe viittasi vanhan maatalouspitäjän neljään manttaalikirjoituskylään. Askaisten liittyessä Lemun kanssa Maskuun 1. tammikuuta 2009 Askaisten kunnanvaakunasta tuli Maskun kunnan vaakuna. == Lähteet == * * * ===Viitteet=== Luokka:Suomen kuntien vaakunat Luokka:Gustaf von Numersin suunnittelemat kunnanvaakunat Vaakuna Vaakuna
Juha Myllymaa

Juha Myllymaa (s. 1975 Kiikoinen) on suomalainen rullakiekkoilija. Hän on edustanut koko uransa Uudenkaupungin Roller Eaglesia. Hän oli ensimmäinen pelaaja, joka sai täyteen 100 ottelua rullakiekon SM-liigassa. Myllymaa on edustanut Suomea MM-kisoissa kuudesti. ==Saavutukset== * SM-liigan runkosarjan paras puolustaja 2006 * SM-liigan all-stars 2006 * 3 MM-kultaa, 3 MM-hopeaa Luokka:Suomalaiset rullakiekkoilijat Luokka:Vuonna 1975 syntyneet Luokka:Elävät henkilöt
Jani Mertanen

Jani Mertanen (s. 1974 Kuopio) on suomalainen rullakiekkoilija. Hän on edustanut koko uransa Kuopion Devilsiä/Red Devilsiä. Mertanen on pelannut yli 100 ottelua rullakiekon SM-liigassa. MM-kisoissa Mertanen on edustanut Suomea neljästi. ==Saavutukset== * SM-liigan runkosarjan paras puolustaja 2004 * SM- liigan all-stars 2004 * 2 MM-kultaa, 1 MM-hopea, 1 MM-pronssi Luokka:Suomalaiset rullakiekkoilijat Luokka:Vuonna 1974 syntyneet Luokka:Elävät henkilöt
Kimmo Lisko

Kimmo Lisko (s. 1977 Tampere) on suomalainen rulla- ja jääkiekkoilija. Rullakiekon SM-liigassa Liskon seuroina ovat olleet tamperelainen Team 957 ja nokialainen Näätä Rollers. Kolminkertainen maailmanmestari on toiminut myös Suomen maajoukkueen kapteenina. Hän pelasi kaudella 2002-2003 kolme jääkiekon SM-liigaottelua. ==Saavutukset== * Vuoden rullakiekkoilija 2002 * SM-liigan all-stars 2000 * 3 MM-kultaa, 2 MM-hopeaa, 1 MM-pronssi Luokka:Suomalaiset rullakiekkoilijat Luokka:Suomalaiset jääkiekkoilijat Luokka:Vuonna 1977 syntyneet Luokka:Elävät henkilöt
Sami Järvenpää

Sami Järvenpää (s. 12. maaliskuuta 1975 Tampere) on suomalainen rullakiekkoilija. Rullakiekon SM-liigassa Järvenpää edusti vuoteen 2010 saakka nokialaista Näätä Rollersia/Näätä-HokkeY:tä, kaudesta 2011 alkaen tamperelaista Koovee Rollersia. Järvenpää pelasi Suomen maajoukkueessa seitsemät MM-kisat ja saavutti seitsemän mitalia. ==Saavutukset== * Vuoden rullakiekkoilija 2001 * SM-liigan runkosarjan paras pistemies 2003, 2006, 2007 * SM-liigan runkosarjan paras maalintekijä 2004, 2006, 2007 * SM-liigan all- stars 2004, 2006, 2007 * 3 MM-kultaa, 3 MM-hopeaa, 1 MM-pronssi * 2 SM-kultaa, 8 SM-hopeaa, 3 SM-pronssia Luokka:Suomalaiset jääkiekkoilijat Luokka:Suomalaiset rullakiekkoilijat Luokka:Vuonna 1975 syntyneet Luokka:Elävät henkilöt
Jari Harjumäki

Jari Harjumäki (s. 25. heinäkuuta 1972 Tampere) on suomalainen rulla- ja jääkiekkoilija. Rullakiekon SM-liigassa Harjumäen seura oli vuoteen 2010 saakka nokialainen Näätä Rollers/Näätä-HokkeY, missä hän voitti Suomen mestaruuden kaudella 2007. Vuonna 2011 Näätä Rollers sulautui Koovee Rollersiksi, missä Harjumäki voitti Suomen mestaruuden kaudella 2011. Harjumäki pelasi jääkiekon SM-liigaa 8 ottelua Tapparassa ja 10 ottelua Ilveksessä ilman tehopisteitä vuosina 1994–1996. ==Saavutukset== *Simo Saarinen Trophy (Rullakiekon SM-liigan runkosarjan paras puolustaja) 2001 * Rullakiekon SM-liigan all-stars 2001, 2006 * 1 MM-kulta, 3 MM-hopeaa, 1 MM- pronssi == Aiheesta muualla == * Luokka:Suomalaiset rullakiekkoilijat Luokka:Suomalaiset jääkiekkoilijat Luokka:Vuonna 1972 syntyneet Luokka:Elävät henkilöt
Kari Lohtander

Kari Lohtander (s. 4. syyskuuta 1975 Tampere) on suomalainen rullakiekkoilija, joka on pelannut eniten otteluita rullakiekon SM-liigassa. Lohtander edusti vuoteen 2010 saakka nokialaista Näätä Rollersia, kaudella 2011 tamperelaista Koovee Rollersia. Lohtander on myös pelannut jääkiekkoa Mestiksen Lempäälän Kisassa. Tällä hetkellä hän pelaa jääkiekkoa Suomi-sarjassa Ik-Vi:ssä. ==Saavutukset== * SM-liigan pudotuspelien paras pelaaja 2007 * SM-liigan all- stars 2003 * 2 MM-kulta, 3 MM-hopeaa, 2 MM-pronssi Luokka:Suomalaiset rullakiekkoilijat Luokka:Vuonna 1975 syntyneet Luokka:Elävät henkilöt
Kalle Tuomisto

Kaarle "Kalle" Vihtori Kallenpoika Tuomisto (21. syyskuuta 1891 – 17. toukokuuta 1918) oli tilallinen ja Mouhijärven punakaartin esikuntapäällikkö. Hän syyllistyi Karkun suojeluskunnan päällikön Roope Aunion ampumiseen yhdessä ylipäällikkö Otto Metsäsen kanssa, sekä Suodenniemen kirkkoherran Kaarlo Julius Kalpan murhaan. Kirkkoherra Kalpan ampui juuri Tuomisto, ja ilmeisesti vielä hän työnsi raamatun vainajan käteen, ennen kuin ruumis peitettiin lumihankeen. Sodan lopussa Tuomisto pakeni neljän muun kaartilaisen kanssa Mikkeliin, jossa jäi kiinni kesken saunomisen. Heidät kaikki tuomittiin kuolemaan ja teloitettiin ampumalla. == Lähteet == * Maasalo, Eero: Lavia ja Suodenniemi vapaussodan aikana * Piilonen, Juhani: Sastamalan historia 3 === Viitteet === Luokka:Suomen sisällissodan punaiset Luokka:Suomen sisällissodan terroriin osalliset henkilöt Luokka:Suomalaiset murhaajat Luokka:Vuonna 1891 syntyneet Luokka:Vuonna 1918 kuolleet
Teen Choice -palkinto

Teen Choice -palkinnot (The Teen Choice Awards) ovat yhdysvaltalaisen Foxin vuosittain jakamia palkintoja. Palkinnot jaetaan eri kategorioissa vuoden parhaille saavutuksille musiikissa, elokuvissa, urheilussa ja televisiossa. Palkinnosta äänestävät 13–19-vuotiaat teini-ikäiset. Vuodesta 2005 seremoniaa on esitetty televisiosta, ja vuodesta 2006 lähtien sitä on esitetty suorana lähetyksenä. Palkinto on hyvin samantapainen kuin People’s Choice -palkinto, jossa kriitikkojen sijaan yleisö saa äänestää voittajia.History Behind People’s Choice Awards divinecaroline.com. Viitattu 3.4.2016. ==Kategoriat== Pääkategoriat *Elokuvat *Televisio *Musiikki *Urheilu **Valinta miesurheilijaksi **Valinta naisurheilijaksi **Valinta naistoimintaurheilija **Valinta mies toimintaurheilija *Kesän kategoriat **Valinta kesän elokuvaksi – draama/toimintaseikkailu **Valinta kesän elokuvaksi – komedia/musikaali **Valinta kesän televisio-ohjelmaksi **Valinta kesän artistiksi **Valinta kesän lauluksi ==Lähteet== Luokka:Televisio-ohjelmapalkinnot
Sokkokoe

Sokkokoe (myös sokkotutkimus ja sokkouttaminen) on lääketieteessä käytetty vertaileva kokeellisen tutkimuksen menetelmä jossa "potilailta" tai "hoitajilta" taikka molemmilta on salattu se mitä hoitomuotoa (esimerkiksi lääkettä) kukin potilas saa. == Yksinkertainen sokkokoe == Yksinkertaisella sokkokokeella (myös yksinkertainen sokkotutkimus) tarkoitetaan sitä, jossa joko "potilailta" tai "hoitajilta" on salattu se mitä hoitomuotoa (esimerkiksi lääkettä) kukin potilas saa. == Kaksoissokkokoe == Kaksoissokkokokeella (myös kaksoissokkotutkimus) tarkoitetaan sitä, jossa sekä "potilailta" että "hoitajilta" on salattu se mitä hoitomuotoa (esimerkiksi lääkettä) kukin potilas saa. Kaksoissokkokoe on lääketieteen piirissä erittäin yleisesti käytetty kokeellisen tutkimuksen menetelmä. Kaksoissokkouttamisen avulla voidaan vertailla eri lääkeaineiden vaikutuksia toisiinsa tai lumelääkkeeseen ilman, että tietoiset tai edes tiedostamattomat käsitykset hoidosta ja sen tehosta pääsevät vaikuttamaan tulokseen. ==Lähteet== * * Luokka:Lääketieteellinen tutkimus Luokka:Tieteellinen menetelmä
Viljo Vuori

Viljo Vuori (1. heinäkuuta 1886 – 19. toukokuuta 1918) oli porilainen sekatyömies ja Porin punakaartin johtajia Suomen sisällissodassa. Hän oli Suomen sotasurmat -tietokannan mukaan komppanianpäällikkö. Vuori johti Armas Honkasalon kanssa porilaisten punaisten pakomatkaa Viipuriin, ja otti osaa Viipurin taisteluun. Hänet teloitettiin Viipurin vankileirillä. == Lähteet == * Halonen, Arne: Suomen luokkasota-historiaa ja muistelmia * Suomen sotasurmat -projektin nimitiedosto Luokka:Suomen sisällissodan punaiset Luokka:Vuonna 1886 syntyneet Luokka:Vuonna 1918 kuolleet
Antennikrotit

Antennikrotit (Antennariidae) on erikoisen muotoisten kalojen heimo, johon kuuluu 44 lajia.FishBase Ne elävät trooppisilla ja subtrooppisilla merialueilla kaikilla maailman puolilla. == Lajeja == Tunnetuimpia lajeja ja niiden esiintymisalueHarrastajan sivu * Rengasantennikrotti Antennarius ocellatus Länsi-Atlantti * Monisilmäkrotti Antennarius multiocellatus Länsi- Atlantti * Veriantennikrotti Antennarius sanguineus Tyynenmeren itäosat * Seepra-antennikrotti Antennarius striatus Indopasifinen merialue *Antennarius pictus Indopasifinen merialue * Täpläeväkrotti Antennarius nummifer Indopasifinen merialue * Känsäantennikrotti Antennarius maculatus Indopasifinen merialue * Isoantennikrotti Antennarius commersoni Indopasifinen merialue * Puna-antennikrotti Antennarius coccineus Indopasifinen merialue * Sargassonkrotti Histrio histrio kaikki trooppiset meret == Lähteet == == Aiheesta muualla == * *Valokuvia ja lajiesittelyt saksaksi: Meerwasser- lexicon] *VAntennikrotit Luokka:Krottikalat
Hannes Uksila

thumb|Hannes Uksila Johan Abram Enok "Hannes" Uksila (17. heinäkuuta 1888 Oulu – 3. toukokuuta 1936 Helsinki) oli suomalainen toimittaja, työväenliikkeen vaikuttaja ja SDP:n jäsen. Hän toimi myös jääkäriliikkeen aktivistina. == Elämä == Oululaisen puusepän perheeseen syntynyt Uksila työskenteli ennen sisällissotaa Oulussa paikallisen työväenlehden Kansan Tahdon latojana ja toimittajana. Hän toimi myös jääkäriliikkeen etappimiehenä, kuten saman lehden toinenkin toimittaja Yrjö Mäkelin. Värvätyt kokoontuivat lehden toimituksessa, josta miehet ohjattiin eteenpäin räätälimestari Jaakko Kemppaisen, entisen työväenyhdistyksen puheenjohtajan vaatturiliikkeeseen, ja sieltä Ruotsiin. Uksila kehotti SDP:n 1916 puoluekokouksessa puoluetta pitämään tiivistä yhteyttä jääkäriliikkeeseen, jottei siitä muodostuisi aseellista vastavoimaa työväenliikkeelle. Uksila oli keväällä 1917 perustetun Oulun työväenneuvoston jäsen.Hautala 1976 Sisällissodan aikana Uksila toimi punakaartissa. Hän oli muun muassa Satakunnan rintaman viimeinen komentaja Kustaa Salmisen jäätyä Tampereelle saarroksiin. Kullervo Mannerille ja Eero Haapalaiselle lähettämässään kirjeessä Uksila vaati selvitystä Kolinahteen joukkomurhasta sekä syyllisten kiinni ottamista ja rankaisemista. Hän ilmaisi huolensa myös yleisesti punaisten joukkojen lisääntyneestä terrorista ja rosvoilusta. Sodan päätösvaiheessa Uksila komensi vetäytyviä punakaartilaisjoukkoja Lahdessa ja jäi kaupungissa valkoisten vangiksi. Valtiorikosoikeus tuomitsi Uksilan kuolemaan, mutta Valtiorikosylioikeus muutti rangaistuksen elinkautiseksi vankeudeksi.Hautala 1976 Armahduksen jälkeen Uksila työskenteli pitkään Kuluttajain Lehden toimituksessa ja oli viimeisinä vuosinaan myös lehden päätoimittaja. == Lähteet == * === Viitteet === Luokka:Suomen sisällissodan punaiset Luokka:Jääkäriaktivismi Luokka:Suomalaiset päätoimittajat Luokka:Suomen Sosialidemokraattisen Puolueen jäsenet Luokka:Vuonna 1888 syntyneet Luokka:Vuonna 1936 kuolleet
Live Undead

Live Undead on yhdysvaltalaisen thrash metal -yhtye Slayerin ensimmäinen livealbumi. Joidenkin arvioiden mukaan kyseessä ei ole aito live-albumi, vaan kappaleet on äänitetty studiossa ja niiden päälle on lisätty yleisön meteliä. ==Kappaleet== Kaikki kappaleet säveltänyt Jeff Hanneman & Kerry King, ellei toisin mainita. # # # # # # # Remasteroidun version bonuskappaleet # * # # # ==Kokoonpano== * Tom Araya – basso, laulu * Jeff Hanneman – kitara * Kerry King – kitara * Dave Lombardo – rummut == Arviot == * Allmusic: Allmusic review * The Rolling Stone Album Guide: The Rolling Stone Album Guide == Lähteet == == Aiheesta muualla == * * Luokka:Vuoden 1984 konserttitallenteet Luokka:Slayerin albumit
Ossi Martikainen (poliitikko)

Ossi Martikainen (s. 15. helmikuuta 1970 Lapinlahti) on suomalainen keskustalainen poliitikko. (Internet Archive) Martikainen, koulutukseltaan yhteiskuntatieteiden maisteri, on Lapinlahden kunnanvaltuuston puheenjohtaja. Hän on toiminut tehtävässä vuodesta 2001. Hän on toiminut aikaisemmin myös muun muassa Paavo Väyrysen erityisavustajana tämän europarlamentaarikko- ja ulkomaankauppaministeriaikana sekä keskustan Ylä-Savon piirin puheenjohtajana.Keskustan Ylä-Savon piirin historiikki 31.1.2007 keskusta.fi. Hän on ollut eduskuntavaaliehdokkaana Pohjois-Savon vaalipiirissä vuosina 1999, 2003 ja 2007, mutta ei tullut valituksi.Pohjois-Savon vaalipiiri vaalikone.fi. Vaaleissa 2007 hän sai vaalitukea muun muassa Kehittyvien maakuntien Suomi ry:ltä 5 000 euroa.Yle.fi Martikaisen isä on entinen ministeri, kansanedustaja ja Kuopion läänin maaherra Olavi Martikainen. ==Lähteet== Luokka:Suomen Keskustan poliitikot Luokka:Lapinlahden kunnanvaltuutetut Luokka:Pohjois-Savon vaalipiiri Luokka:Vuonna 1970 syntyneet Luokka:Elävät henkilöt Luokka:Erityisavustajat
Matkapuhelinten muodot

Matkapuhelinten muodot (englanniksi form factor) ovat matkapuhelimien rungon päämuotoja. Matkapuhelimen perusmalli on patukkaa muistuttava kiinteä ja yksirunkoinen malli. Sen kanssa samaan aikaan kilpaili 1990-luvun puolivälissä esimerkiksi Motorolalla läpällinen matkapuhelinmalli Motorola MicroTAC, jossa puhelimen pituutta oli lyhennetty siten, että mikrofonin sisältävä alaosa oli käännetty näppäimistön päälle. Kääntyvän läpän korvaajaksi kehitettiin liukuvakantinen malli, jossa mikrofonin sisältävää alaosaa ei enää käännetty näppäimistön päältä alas, vaan missä näppäimistöä suojaava kansi liukui alas, jolloin näppäimistö paljastui käytettäväksi. Liukukantisten matkapuhelinten ongelmana oli, että kansi tai mikrofonin sähköinen kontakti puhelimeen saattoi rikkoontua jos puhelin putosi lattialle kannen ollessa vedettynä auki. Vähitellen palattiin läpällisen puhelimen ajatukseen rungon saranoinnista, mutta saranointi toteutettiin rungon keskeltä siten, että näppäimistö ja näyttö olivat eri puolilla saranaa ja näyttö käännettiin kuljetusasentoonsa näppäimistön päälle. Puhelin oli kestävä kuljetuksessa, mutta sen sarana oli kuluva eikä sitä ollut helppo avata yhdellä kädellä esimerkiksi ajoneuvossa. Tätä kansion mallista tyyppiä kutsutaan folderiksi, kansioksi, fold-phoneksi tai simpukankuoreksi (). Ensimmäinen simpukkakuorinen matkapuhelin oli Motorola StarTAC vuodelta 1996. Simpukkatyyppi saavutti 2005-2006 suurehkoa suosiota ja se oli suosittu naisille tarkoitetuissa malleissa ei pelkästään kestävyyden vaan myös siron kokonsa vuoksi. Kansion mallisiksi matkapuhelimiksi luokitellaan myös erilaiset taskutietokoneet, "organiserit" ja kommunikaattorit, joissa saranointi ei ole rungon keskellä, vaan sen sivussa, jolloin puhelinta käytetään tietokoneena runko poikittain. Tällaisia puhelimia ovat mm. Nokia Communicatorit. Kuva:DynaTAC8000X.jpg|Patukan muotoinen Motorola DynaTAC 8000X Kuva:NTT DoCoMo FOMA F880iES bronze.jpg|Kansion muotoinen avattu NTT DoCoMo FOMA F880iES Kuva:Julie Carroll Moblogging.jpg|Kansion muotoinen Nokia 9500 avattuna *
Jon Anderson

Jon Anderson, syntymänimeltään John Roy Anderson (s. 25. lokakuuta 1944 Accrington, Lancashire) on englantilainen muusikko, joka tunnetaan parhaiten progressiivista rockia esittäneen Yes-yhtyeen laulajana ja lauluntekijänä. Hänet tunnetaan omintakeisesta, korkeasta ja käheästä lauluäänestään. Ennen Yesiä Anderson kuului The Warriors -nimiseen yhtyeeseen. Vuonna 1968 hän tapasi basisti Chris Squiren, jonka kanssa hän perusti Yesin. Parivaljakko sai pian seurakseen kosketinsoittaja Tony Kayen sekä rumpali Bill Brufordin. Anderson pysyi mukana yhtyeessä vuoteen 1980 saakka, jolloin hän erosi siitä ensimmäisen kerran. Läpi koko 1970-luvun Andersonilla oli merkittävä asema yhtyeessä: hän kirjoitti valtaosan kappaleiden sanoituksista ja vastasi myös yhtyeen musiikillisesta suunnasta. Hän palasi yhtyeeseen vuonna 1983 tekemään albumia 90125, josta tuli Yesin suurin kaupallinen menestys. Vuonna 1989 hän erosi Yesistä toistamiseen ja liittyi useiden entisten Yesin jäsenien muodostamaan yhtyeeseen Anderson, Bruford, Wakeman, Howe. Anderson on tehnyt yhteistyötä myös kreikkalaisen muusikko Vangeliksen (oik. Evangelos Odysseas Papathanassiou) kanssa 1980-luvulla. Yhteistyön tuloksena syntyneistä kappaleista tunnetuimpia on "State of Independence", josta Donna Summer teki kansainväliseksi hitiksi nousseen cover-version vuonna 1982.Guinness Rockopedia useita kirjoittajia s.432 1998 ISBN 0-85112-072-5 Vuonna 1983 Anderson lauloi ja osin sanoitti kappaleen "In High Places" Mike Oldfieldin albumille Crises. Jon Anderson on 1970-luvun alusta asti ollut suuri Sibeliuksen musiikin ihailija.Sibeliuksen musiikki ja Taru sormusten herrasta sisältävät samaa energiaa, Yle Klassinen 5.9.2015. == Lähteet == == Aiheesta muualla == *Jon Anderson online Luokka:Brittiläiset laulajat Luokka:Vuonna 1944 syntyneet Luokka:Elävät henkilöt
Hvar (kaupunki)

Hvar (paikallisella murteella: Hvor tai For, kreikaksi: Pharos, latinaksi: Pharina, italiaksi Lesina) on kaupunki samannimisellä Hvarin saarella Dalmatiassa Kroatiassa. Kunnan väkiluku on 4 251 (2011), kaupungissa itsessään asuu 3 672 ihmistä. Hvar on saaren suurin asutuskeskus ja se sijaitsee saaren länsipäädyssä. Hvarin kaupungilla on 700 vuotta vanhat muurit ja siellä sijaitsee vanhin kunnallinen teatteri Euroopassa, joka avattiin vuonna 1612. Kaupungissa on monia gallerioita, museoita ja näyttelyitä, kuten Arsenal, Lođa, Zvijezda Mora, Anuncijata, Skorpion sekä Kroatian Instituutti, jolla on laajat taidekokoelmat. Kaupungin satama on ihanteellisella paikalla lähistön saarten suojaamana. Tämän vuoksi se toimii turvapaikkana veneille, jotka yrittävät suojautua tuulelta. Säännöllinen Split-Hvar-Korčula-Dubrovnik -lautta liikennöi satamassa, mikä helpottaa kaupunkia säilyttämään asemansa saaren turismin keskipisteenä. ==Katso myös== *Hvarin kapina *Hvar (saari) *Brač *Dalmatia *Split-Dalmatian piirikunta == Lähteet == ==Aiheesta muualla== *http://www.hvar.hr - Kaupungin virallinen sivusto *Hvarin historia 1868-2006 *Hvarin matkailutoimisto *Tietoa Hvarista *Hvarin matkaopas Luokka:Kroatian kaupungit
Hvar

Hvar voi tarkoittaa seuraavia: * Hvar, Adrianmeren saari Kroatian rannikolla * Hvar, kaupunki Hvarin saarella.
Dave’s Gourmet

Dave’s Gourmet on yhdysvaltalainen tulisiin kastikkeisiin ja ruokiin erikoistunut yritys, jonka tunnetuimpiin tuotteisiin lukeutuu Dave’s Insanity Sauce. Kastike saavuttaa arvon 180 000 tulisuutta mittaavalla Scovillen asteikolla esimerkiksi Tabasco-kastikkeen jäädessä arvoon 2 500–5 000\. Nykyään yhtiö tuottaa myös huomattavasti tulisempia kastikkeita. Tuotevalikoimaan kuuluvat kastikkeiden lisäksi muun muassa tuliset pähkinät ja oliivit. ==Aiheesta muualla== *Yhtiön kotisivut Luokka:Yhdysvaltalaiset elintarvikeyhtiöt Luokka:Elintarvikealan tuotemerkit
Stanley Vickers

Stanley Frank "Stan" Vickers (18. kesäkuuta 1932 Lewisham, Lontoo – 17. huhtikuuta 2013) oli brittiläinen kävelijä, olympiamitalisti ja Euroopan mestari. Vickers saavutti Rooman olympialaisista 1960 pronssia 20 kilometriltä Vladimir Golubnitšin ja Noel Freemanin jälkeen ajalla 1.34.56,4. Kahta vuotta aikaisemmin hän saavutti 20 kilometrin Euroopan mestaruuden Tukholmassa ajalla 1.33.09 ennen Leonid Spiriniä ja Lennart Backia. Melbournen kesäolympialaisissa 1956 hän sijoittui viidenneksi. Vickers kuoli 17. huhtikuuta 2013, 80-vuotiaana.http://www.dailymail.co.uk/sport/othersports/article-2311818/Stan- Vickers-Olympic-bronze-medalist- dies.html?ITO=1490&ns;_mchannel=rss&ns;_campaign=1490 == Ennätykset == * 10 kilometrin kävely: 43.43,6 (1960) * 20 kilometrin kävely: 1.28.53 (1959) == Lähteet == Luokka:Brittiläiset olympiamitalistit Luokka:Brittiläiset kävelijät Luokka:Vuonna 1932 syntyneet Luokka:Vuonna 2013 kuolleet
Kathleen Wilhoite

Kathleen Wilhoite (s. 29. kesäkuuta 1964 Santa Barbara, Kalifornia) on yhdysvaltalainen näyttelijä ja laulaja. Hän on esiintynyt esimerkiksi elokuvassa Lorenzon öljy (1992) ja televisiosarjassa Gilmoren tytöt. Wilhoite on levyttänyt useita lauluja ja jopa kokonaisia albumeja. Hänellä on heterokromia, eli silmät ovat keskenään eriväriset. == Lähteet == == Aiheesta muualla == * Luokka:Yhdysvaltalaiset näyttelijät Luokka:Yhdysvaltalaiset laulajat Luokka:Vuonna 1964 syntyneet Luokka:Elävät henkilöt
Margo Martindale

Margo Martindale (s. 18. heinäkuuta 1951) on yhdysvaltalainen näyttelijä. Hän sai vuonna 2004 teatterityöstään Tony-ehdokkuuden. Martindale on esiintynyt muiden muassa elokuvissa Lorenzon öljy (1992), 28 päivää (2000), Hannah Montana: The Movie (2009) ja Perhe – August: Osage County (2013), mutta myös useissa televisiosarjoissa. Martindale on palkittu uransa aikana kolmella Emmyllä. == Aiheesta muualla == * Luokka:Yhdysvaltalaiset näyttelijät Luokka:Primetime Emmy -palkinnon saajat Luokka:Vuonna 1951 syntyneet Luokka:Elävät henkilöt
Solaniini

Solaniini (C45H73NO15) on myrkyllinen glykoalkaloidi, jota esiintyy koisokasveissa kuten perunassa ja punakoisossa. Raaoissa tomaateissa esiintyy samansukuista glykoalkaloidia tomatiinia (C50H83NO21), joka myös on myrkyllistä. Perunoista tunnetaan myös samantapainen myrkyllinen glykoalkaloidi kakoniini (C45H73NO14). Solaniinia on perunakasvin kaikissa maanpäällisissä osissa, etenkin lehdissä ja marjoissa. Jos mukulat joutuvat kesken kasvukauden maan päälle ja tulevat valon vaikutuksesta vihreiksi, nekin muuttuvat solaniinipitoisiksi. Aine on myrkyllistä jo hyvin pieninä annoksina, eikä se hajoa keitettäessä https://www.biolan.fi/artikkelit/peruna . Solaniini on kasvien luonnollinen puolustuskeino, ja sillä on käyttöä myös kasvinsuojeluaineena. == Solaniinimyrkytys == === Vaikutusmekanismi === Tutkimuksen mukaan solaniinin myrkylliset ominaisuudet johtuisivat sen vaikutuksesta mitokondrion kalvoon. Kokeet osoittivat, että solaniinin läsnä ollessa mitokondrion kalvon kalsiumionikanavat avautuivat ja tämä johtaa kalvojännitteen nousuun ja Ca2+-ionit kulkeutuvat mitokondrion sisään. Solun kasvanut kalsiumkonsentraatio aiheuttaa solun vaurioitumista ja apoptoosin. Solaniini muuttuu ruoansulatuskanavassa solanidiiniksi (C27H43NO). === Oireet === Oireita ovat huonovointisuus, ripuli, oksentaminen, vatsakipu, polttava tunne kurkussa, sydämen rytmihäiriöt, päänsärky ja sekavuus. Harvinaisempia ja vakavampia oireita ovat hallusinaatiot, tajunnan menetys, kuume, keltatauti ja hypotermia. Yleensä oireet ilmenevät 8-12 tuntia solaniinin saannista == Lähteet == == Aiheesta muualla == * Liber Herbarum II: Luettelo solaniinia sisältävistä kasveista * Myrkytystietokeskus, Suvi Pajarre-Sorsa: Solaniini * PubChem: Solanine * Kyoto Encyclopedia of Genes and Genomes (KEGG): Solanine * Human Metabolome Database (HMDB): alpha-Solanine * Food Component Database (FooDB): alpha-Solanine * ChemBlink: alpha-Solanin * Dr. Duke's Phytochemical and Ethnobotanical Databases: Solanine Luokka:Myrkylliset alkaloidit Luokka:Kasvimyrkyt Luokka:Alkaloidit Luokka:Elintarviketiede Luokka:Steroidit
Around the Sun

Around the Sun on yhdysvaltalaisen rock-yhtyeen R.E.M:n syksyllä 2004 ilmestynyt yhtyeen kolmastoista studioalbumi. == Menestys == Around the Sun sai kriitikoilta varsin keskikertaisia arvioita (Rolling Stone 3/5, All Music Guide 2/5, NME 6/10) ja vaikka se nousi Britannian listaykköseksi niin Around the Sun oli yhtyeen ensimmäinen studioalbumi sitten vuoden 1988 Greenin, joka ei noussut Yhdysvaltain listalla Top10:iin (parhaimmillaan Billboardin listalla sijalla 13). Ensimmäinen single "Leaving New York" oli Britannian single top5:ssä ja sen seuraajat "Aftermath", "Electron Blue" ja "Wanderlust" olivat Britanniassa pikkuhittejä. Suomen virallisella albumilistalla Around the Sun nousi parhaimmillaan kolmanneksi ollen Top40:ssa kaikkiaan kuusi viikkoa. == Kappaleet == # # # # # # # # # # # # # Kaikki kappaleet: Peter Buck, Mike Mills ja Michael Stipe. == Arvostelut == * Desibeli.net: R.E.M.: Around The Sun Viitattu 5.10.2022. * Soundi: R.E.M.: Around The Sun Viitattu 5.10.2022. == Lähteet == Luokka:R.E.M:n albumit Luokka:Vuoden 2004 albumit
Otto Männistö

Otto Aleksander Männistö (8. huhtikuuta 1888 – 3. heinäkuuta 1918) oli urjalalainen työmies ja punakaartin päällikkö Suomen sisällissodassa. Valkoiset kutsuivät häntä ”koko Urjalan hirmuksi” ja ”roistokuninkaaksi”. Männistö surmasi oman veljensä todistuksen mukaan ainakin kaksi valkoista vankia. Sodan jälkeen hän pakeni, jäi kiinni Lahdessa ja joutui Hennalan vankileirille. Hennalasta hänet siirrettiin komendantti Artturi Kävyn määräyksestä Lappeenrannan vankileirille. Lappeenrannassa häntä kuulusteltiin heinäkuussa tuntikausia ja ammuttiin pian sen jälkeen. == Lähteet == * Luokka:Suomen sisällissodan punaiset Luokka:Vuonna 1888 syntyneet Luokka:Vuonna 1918 kuolleet